Ibn Baṭṭuṭa

**Abu Ɛebdellah Muḥemmed ibn Ɛebdellah al-Lawati al-Ṭanji ibn Baṭṭuṭa** (s taɛrabt : أبو عبد الله محمد بن عبد الله بن محمد بن ابراهيم اللواتي الطنجي), qqaren-as **Ibn Baṭṭuṭa** (s taɛrabt : ابن بطوطة), illul ass n 24 yebrir 1304 deg Tingi, d amessikel ineslem meqqren akk deg Tallit-Tanammast, d ameskar n yiwen seg idlisen mucaɛen akk n assikel qqaren-as s taɛrabt : تحفة النظار في غرائب الأمصار وعجائب الأسفار, deg adlis-nni Ibn Baṭṭuṭa iglem-d yisiklen-is n ahat n 120 000 km, anda yeẓra-d ɣer aṭas n timura yimselmen ed ar Ccinwa ed Sumaṭra (deg Indunisya n tura).

## Tudert ed yisiklen
Ibn Baṭṭuṭa illul ass n 24 yebrir 1304 deg Tingi (deg uwanak n Ayt Mrin), mis n tawacult taqayemt laṣel-is d Imaziɣen n Ilwaten (s taɛrabt : *Lawata*, لواتة), deg-s llan aṭas n inezrafen (iqaḍiyen), mi meẓẓiyet, yeɣra taɣdemt ed tasekla deg tamdint n wanida yezdeɣ Tingi.

### Isiklen ɣer Tafriqt ed Usamar alemmas (1325-1332)

Ɣer 21 n yiseggasen (deg 1325), Ibn Baṭṭuṭa yebda iskilen-is s Lḥeǧǧ ɣer Mekka, yettεeddin ɣef timura n Tafriqt Ugafa, Nnil, Dimecq ed Ḥaleb, uqbel ad yawi ubrid ɣer n Mekka, anda yewweḍ deg 1326. Ardeqqal, iteddu ɣer Tamurt n Faris (Iṛan n tura) ed Beɣdad, ed ad d-yuɣal ɣer Tazunegzirt taɛrabt (deg 1327) anda yeqqim kraḍ n iseggasen. Syin akkin, iteddu ɣer tillis n timura n yimselmen ɣef Ilel Azeggaɣ ed ugemmaḍ Usammar n Tafriqt, yewweḍ alamma tegzirt n Kilwa (deg Tanzanya n tura), iteddu daɣen ɣer Abagu Afarsi ed Tamurt n Faris (deg 1332), uqbel ad d-yuɣal tikkelt nniḍen ɣer Lḥeǧǧ deg Mekka.

### Isiklen ɣer timura n ugafa Lhend ed Ccinwa (1332-1346)

Deffir Tazunegzirt taɛrabt, Ibn Baṭṭuṭa iteddu ɣer agafa ɣef Anaḍul (deg Tturk n tura) ed Tzunegzirt n  (deg Rusya ed Ukrayin n tura), , anda yessen-is l-Xan-nsen, ed iteddu syin akkin ɣer Istambul akked yiwet seg tlawin n l-Xan. Ardeqqal, ad d-yuɣal ɣer l-Xan ed iteddu ɣer usamar ɣef Lhend, yettεeddin ɣef wasif n Volga, Afɣanistan,  ed yewweḍ ɣer Delhi deg 1333, anda yeqqim ahat tẓa (tesɛa) n iseggasen ixeddem sselṭan em Qaḍi (anezraf). Deg 1342, rran d anmahal ɣer amenkad n Ccinwa, Ibn Baṭṭuṭa yeǧǧa Delhi ma d askil-is yella yeččur imihiyen; iẓdem-d fell-as iɣewwaɣen ihendusen, ixesseṛ ayla-s ed isefka n amenkad n Ccinwa. Yugad urrif n sselṭan-is, Ibn Baṭṭuṭa yextaṛ ad iṛuḥ ɣer Imeldiwen, anda yeqqim ugar n yiwen aseggas ed ixeddem em Qaḍi (anezraf), syin akkin, iɛewwel ad iteddu ɣer Ccinwa, yettεeddin ɣef Seylan (Sri Lanka n tura), Tamurt n Bangal (deg Bangladec ed agafa-usammar n Lhend n tura) ed Sumaṭra (deg Indunisya n tura), i yerza ar Pekin ed ad yuɣal ɣer Sumaṭra.

### Tuɣalin ɣer Asamar alemmas ed Tafriqt (1349-1354)

Ibn Baṭṭuṭa ad d-yuɣal ɣer Asamar alemmas ɣef Lhend ed Abagu Afarsi, alamma Beɣdad ed Surya, anda iḥewweṣ ɣer aṭas n timdinin dinna, uqbel ad d-yuɣal tikkelt nniḍen ed taneggarut ɣer Lḥeǧǧ deg Mekka (deg 1349). Iteddu syin akkin ɣer Maṣer ed Tunes seg Taskendrit, yettεeddin daɣen ɣef Sardinya, Lezzayer, ed taggara yewweḍ ɣer Fas d tamanaɣt n sselṭan n imarinen, deg wamber 1394.

Kra n lweqt deffir tuɣalin-is (deg 1350), Ibn Baṭṭuṭa iteddu ɣer Limara n Ɣernaṭa. Deg 1352, yessikil ɣer Aneẓruf Ameqran n Tafriqt, ɣef lamer n sselṭan, yettεeddin ɣef wasif n Nnijer, Tin Buktu, Gao, Ahaggar ed Isgelmasen, ed yeqqim yiwen aseggas deg Tamnekda n Mali.

Lewhi n tagara n 1353, Ibn Baṭṭuṭa  ad d-yuɣal ɣer Meṛṛakec, anda ixeddem em Qaḍi deg yiwet seg timdinin-s.

### Lmut-is
Isegziyen (ttfaṣil) n lmut n Ibn Baṭṭuṭa ur tban ara ar tura, yezmer lḥal ad yemmut deg 1368/69 neɣ deg 1377, yettwamḍel deg temdint ideg tlul Tingi.

## Ayen yura

Deffir 1353, ed ɣef asuter n sselṭan, Ibn Baṭṭuṭa ad yezbuɣ waktayen-is n isiklen i amaru  Ibn Juzayy (amaru andalusi yemmut deg 1355). adlis-agi  qqaren-as s taɛrabt : *Tuḥfat an-Nuḍḍār fī Ɣaraʾib al-Amṣar wa Ɛaǧaʾib al-Asfar,* تحفة النظار في غرائب الأمصار وعجائب الأسفار, neɣ *al-Rriḥla* (Asikel)*,* الرحلة , d warrat d axatar i yessefhem-d aṭas n tamiwin n amezruy anmetti, adelsan ed amserti n timura yimselmen, ullisen-is n issikelen ɣer Anaḍul, Tafriqt Umalu, Tafriqt Usamar, Imeldiwen ed Lhend, llin aɣbalu meqqren n amezruy n timnaḍin-nni.

## Tijmilin

* Mall n Dubay (*Ibn Battuta Mall*, 2005).
* Amafag n Tingi (مطار طنجة ابن بطوطة الدولي).
* Uruz n wayyur (*Ibn Battuta lunar crater*).

Ass n 25 fuṛaṛ 2012, Google yemmug d tajmilt i Ibn Baṭṭuṭa i imulli-is wis 708, akked tugna n yisiklen-is.
Tugna:Tangier Airport.jpg|Amafag n Tingi
Tugna:Battuta-dubai-2011 (4).JPG|*Ibn Battuta Mall*.
Tugna:Ibn Battuta crater AS16-P-5235.jpg|*Ibn Battuta lunar crater*


## Muqqel daɣen

* Marko Polo

## Tizmilin